Jegyzőkönyv
  

Készült: 2013. augusztus 06-án a Polgármesteri Hivatal tanácstermében a Képviselő-testület nyilvános ülésén.

Jelen vannak: Németh László polgármester

                       Kovács Lászlóné

                       Milon László


Nagy Erzsébet Judit


Varga Attila alpolgármester

                       Boskóné Dr Tabányi Annamária aljegyző



             

Németh László polgármester: Köszönti a megjelenteket, megállapítja, hogy a képviselő-testület határozatképes, mert 5 főből 5 fő megjelent. Megnyitja az ülést 8 órakor.

Javaslatot tesz az ülés napirendjére az alábbiak szerint:

Napirend:
1./ Falunapi teendők megbeszélése

2./Egyéb ügyek

A Képviselő-testület az ismertetett napirendet 5 igen szavazattal elfogadta és az alábbi határozatot hozta:

Kunpeszér Község Önkormányzat Képviselő-testületének
158/2013.(VIII.06.) határozata
Napirend elfogadása

Kunpeszér Község Önkormányzat Képviselő-testülete 2013. augusztus 06. napján megtartott ülésének napirendjét a következők szerint határozza meg:

1./ Falunapi teendők megbeszélése

2./Egyéb ügyek

I.Napirendi pont tárgyalása

1./ Falunapi teendők megbeszélése

Előadó:polgármester

Németh László polgármester elmondja, hogy Rusznyák Enikő lett felkérve konferansziénak, mivel Kalocsa Bernadett nem vállalta.

A könyvtár elkészült, az ünnepélyes átadás szombaton 11-12 óra között lesz. Ramháb Mária igazgató asszony külön meghívót készíttet a z ünnepségre.

Balogh József országgyűlési képviselő is jelezte, hogy megtiszteli falunapi rendezvényünket jelenlétével.

Az ünnepélyes megnyitók után 3 fogattal lovas-kocsikázás lesz egész délután.

A főzőverseny az alábbiak szerint alakul:


-Czigler Péter 1 birkát főz és egyet ad az önkormányzatnak

-Milon László pacalt főz és egy tállal felajánl az önkormányzat hivatalos 

vendégei számára

-Kovács Lászlóné képviselő asszony húslevest főz gyöngytyúkból

-2 bogrács borjút ajánl fel főzés a polgármester

-2 bogrács vaddisznót ajánl fel főzés a polgármester

- 1 bogrács vaddisznót főz Domonyik Katalin

-1 bográcsra való  kecske/birkát ajánl fel a polgármester

- Kálózi Sándor pacalt főz

-Kőszegi Hajnalka bogrács gulyást főz

-Tótl László szintén birkát főz

Elmondja, hogy szerinte jó ötlet lenne, ha a főzőverseny résztvevői egymást pontoznák és a testület is pontozna mindenkit. A győztes oklevelet és egy üveg bort kapna, idén ne csináltassunk kupát.

A képviselő-testület egyhangúlag úgy foglalt állást, hogy megfelelőnek tartja a zsűrizés polgármester által javasolt módját és a díjazást.

I.Napirendi pont tárgyalása

1./ Egyéb ügyek

Előadó:polgármester

Németh László polgármester ismerteti Bábel Zoltánné óvodavezető beiskolázás támogatása iránti kérelmét. Elmondja, hogy a képzés 4 féléves és 90.000,- Ft-ba kerül egy félév. Kérdezi a képviselők véleményét.
Nagy Erzsébet javasolja, hogy mindenképpen támogassuk, de ne vállaljuk fel a teljes képzési díjat.

Kovács Lászlóné elmondja, hogy a Iskola pedagógusainak képzését is általában részben támogatta csak a testület.

Varga Attila javasolja az első félévre 50.000,- Ft támogatás nyújtását.

Németh László felteszi szavazásra Bábel Zoltánné beiskolázásának támogatását, mely szerint javasolja a 2013/2014-es tanév 1. félévére 50.000,- Ft vissza nem térítendő támogatás nyújtását.

Kunpeszér Község Önkormányzat Képviselő-testülete 5 igen szavazattal az alábbi határozatot hozta:

Kunpeszér Község Önkormányzat Képviselő-testületének
159/2013.(VIII.06.) határozata
Tárgy:Bábel Zoltánné képzésének támogatása

Kunpeszér Község Önkormányzat Képviselő-testülete úgy határoz, hogy a Kunpeszéri Napközi Otthonos Óvoda vezetőjének, Bábel Zoltánnénak fejlesztő differenciálló képzésen való részvételét a 2013/2014-es tanév 1. félévében 50.000,- Ft-tal támogatja.

Felelős:Képviselő-testület

Határidő:azonnal

· Németh László elmondja, hogy az előző ülésen már tárgyalásra került Csernák Mihály tanyagondnok szolgálati lakás iránti kérelme. Elmondja, hogy az orvosi rendelő feletti szolgálati lakás bérlője, Stégerné Kállai Viktória ( aki szintén az önkormányzat dolgozója) augusztus 2-án 40.000,-Ft-ot befizetve megkezdte hátralékának rendezését. Erre tekintettel javasolja, hogy a Széchenyi utca 4. szám alatti szolgálati lakás bérleti szerződése kerüljön felmondásra és a felmondási idő leteltét követően az Csernák Mihály részére adja bérbe az önkormányzat.
Kunpeszér Község Önkormányzat Képviselő-testülete 5 igen szavazattal az alábbi határozatot hozta:

Kunpeszér Község Önkormányzat Képviselő-testületének
160/2013.(VIII.06.) határozata
Tárgy: Bérleti szerződés felmondása
Kunpeszér Község Önkormányzat Képviselő-testülete úgy határoz, hogy a Kunpeszér Széchenyi utca 4. szám alatti önkormányzati tulajdonú szolgálati lakásra Farkas Attilával  2007 szeptember 14-én kötött bérleti szerződést önkormányzati érdekből ( tekintettel a lakás szolgálati jellegére) 30 napos határidővel felmondja.

Felhatalmazza a polgármestert a további teendők ellátására.

Felelős:Képviselő-testület

Határidő:azonnal

Mivel az ülésnek több napirendje, kérdés és hozzászólás nem volt, a polgármester azt 8 óra 30 perckor bezárta.

 

Km.f.

 


Németh László                            

       Boskóné Dr. Tabányi Annamária


polgármester                                  

               aljegyző
